open-index/open-wikipedia-markdown huggingface dataset:
Common Sense Media

**Common Sense Media** (trumpinama į **CSM**) – organizacija, peržvelgianti įvairų medijos turinį ar technologiją ir pateikianti amžiaus cenzo vertinimą atitinkamoms vaikų amžiaus grupėms. CSM taip pat finansuoja specialistų tyrimus, susijusius su medijos įtaka bei role vaikų gyvenimuose, tuo pačiu atvirai propaguoja politiką ir tvarką, skirtą saugoti vaikus nuo žalingos informacijos.

Organizacija 2003 m. įsteigta Jim'o Steyer'io ir užsiima knygų, filmų, transliuojamų TV laidų, kompiuterinių žaidimų, programinių aplikacijų, muzikos (iki 2014 m.), tinklalapių bei tinklalaidžių peržvelgimu ir skiria vertinimą pagal tam tikrą amžių atitinkantį ugdomąjį turinį, nurodydami ar jame yra pvz. nežabojamas smurtas ar pozityvi žinutė. Taip šeimos ar globėjai su vaikais gali lengviau nuspręsti, koks turinys vaikams tinkamas. 

Common Sense Media yra remiama fondų, individualių asmenų bei surenka lėšas iš medijos partneriams skirto apmokestinimo. Bendradarbiaudama su įvairiomis žiniasklaidos priemonėmis bei kompanijomis, organizacija teikia savo turinį šimtams milijonų JAV gyventojų. 2016 m. CSM turėjo jau daugiau kaip 65 mln. unikalių vartotojų, o 2020 m. metų pabaigoje jau dirbo su daugiau kaip 1,1 mln. pedagogų per visas Jungtines Amerikos Valstijas.

## Šaltiniai
Ispanijos futbolas 2022–2023 m.

**[[Ispanija|Ispanijos]] futbolo varžybos [[2022]]–[[2023]] m.**
*  prasidėjo 2022 m. rugpjūčio 12 d., o baigėsi 2023 m. birželio 4 d.;
* s turnyras prasidėjo 2022 m. vasarą, finalas įvyko 2023 m. balandžio 6 d.

## 2022–2023 m. [[La Liga]]
* **La Liga Santander** vadinama dėl rėmimo sutarčių.
* Dalyvavo 20 klubų.

Pokyčiai:

### Galutinė lentelė
* FC Barcelona iškovojo čempionų titulą. Tai buvo 35–asis čempionų titulas šio klubo istorijoje.

## 2022–2023 m. [[Segunda División]]
* **[[Segunda División]]** – antros pakopos pirmenybės.(EN)
* Dalyvavo 22 ekipos ir sužaidė po 42 rungtynes.

### Pokyčiai

### Galutinė lentelė
* Nugalėtojais tapo Granada CF.

## 2022–2023 m. [[Ispanijos futbolo taurė]] ''(Karaliaus taurė - Copa del Rey)''
* **[[Ispanijos futbolo taurė]]** – pagrindinis Ispanijos futbolo atkrintamųjų varžybų turnyras, vykstantis nuo 1902 metų.
* Į finalą pateko Real Madrid ir CA Osasuna.
### Finalo rungtynės
----

* 🏆 **[[Real Madrid]] nugalėjo varžovus rezultatu 2:1 ir iškovojo futbolo taurę.**
----

## Išnašos

## Nuorodos
* RSSSF duomenų bazė
* Soccerway duomenų bazė
: 2022–2023 m. La Liga
: 2022–2023 m. Segunda División
Vuhledaras

**Vuhledaras** (, ) – miestas Donecko srityje, Ukrainoje. Jame gyvena maždaug 14 432 gyventojų (2021 m. duomenimis).

## Istorija
Vuhledaras buvo įkurtas 1964 m.

2022 m. Rusijos invazijos į Ukrainą metu, 2022 m. vasario 24 d. į Vuhledarą pataikė Rusijos balistinė raketa su kasetiniu ginklu. Raketai pataikius prie ligoninės, žuvo keturi civiliai gyventojai, o dar 10 sužeista.

## Tautinė sudėtis
2001 m. Ukrainos gyventojų surašymo duomenimis miesto gyventojai yra:

* Ukrainiečiai: 63,1%
* Rusai: 33,1 %
* Baltarusiai: 1,0 %

## Išnašos
Geležinis frontas

**Geležinis frontas** () – Veimaro respublikos sukarintoji organizacija, kurią sudarė socialdemokratai, profsąjungų nariai ir liberalai. Jos pagrindinis tikslas buvo ginti liberaliąją demokratiją nuo kraštutinių dešiniųjų ir kraštutinių kairiųjų totalitarinių ideologijų. Geležinis frontas daugiausia priešinosi nacių partijos sparnui Sturmabteilung (SA) ir Vokietijos komunistų partijos sparnui *[[Antifaschistische Aktion]]*. Nors formaliai nepriklausoma, ji buvo glaudžiai susijusi su Vokietijos socialdemokratų partija (SPD). „Trys strėlės“, iš pradžių sukurtos Geležiniam frontui, per 1932 m. lapkričio mėn. parlamento rinkimus tapo gerai žinomu socialdemokratų simboliu, simbolizuojančiu pasipriešinimą monarchizmui, nacizmui ir marksizmui-leninizmui. Vėliau „Tris strėles“ perėmė ir pati SPD.

## Paveldas
„Trys strėlės“ tapo socialdemokratų pasipriešinimo totalitarinėms nacizmo ir sovietinio valstybinio socializmo ideologijoms simboliu. Pastaruoju metu šį simbolį pasisavino Amerikos antifašistiniai judėjimai kartu su vėliavomis, istoriškai kilusiomis iš Vokietijos komunistų partijos *Antifaschistische Aktion*. Antifa priešinosi Geležiniam frontui, kurį laikė buržuaziniu ir fašistiniu, nes „Trijų strėlių“ logotipas buvo naudojamas ir pasipriešinimui su Antifa susijusiai partijai KPD reikšti.

Geležinio fronto vėliavą priėmė MLS komandos „Portland Timbers“ sirgaliai ir ji dažnai matoma jų rungtynėse. 2019 m. Major League Soccer uždraudė šią vėliavą kaip dalį kovos su „politiniais simboliais“, nors po kelių savaičių lyga atšaukė šį draudimą.

## Išnašos
Jefferson Davis

**Džefersonas Finis Deivisas** (,  – ) – amerikiečių politikas, 1861–1865 m. ėjęs Amerikos Valstijų Konfederacijos prezidento pareigas.

Daugelis istorikų kai kuriuos Konfederacijos trūkumus sieja su prastu Deiviso vadovavimu. Jo susirūpinimas detalėmis, nenoras perduoti atsakomybę, populiarumo stoka, nesutarimai su įtakingais valstijų gubernatoriais ir generolais, palankumas seniems draugams, nesugebėjimas sugyventi su žmonėmis, kurie su juo nesutarė, civilinių reikalų nepaisymas dėl karinių ir pasipriešinimas viešajai nuomonei – visa tai veikė jo nenaudai. Istorikai sutaria, kad jis buvo kur kas mažiau veiksmingas karo vadas nei jo sąjunginis kolega, prezidentas Abraomas Linkolnas. Kai 1865 m. Deivisas buvo suimtas, jis buvo apkaltintas išdavyste ir įkalintas Hamptone, Virdžinijos valstijoje. Jis niekada nebuvo teisiamas ir po dvejų metų buvo paleistas į laisvę. Aštuntojo dešimtmečio pabaigoje jis pradėjo skatinti susitaikymą, ragindamas pietiečius būti ištikimus Sąjungai.

Visai neseniai, reaguojant į aktyvistų lobizmą dėl tokių statulos ir memorialų pašalinimo, kai kurie buvo nugriauti dėl jo paramos vergovei ir atsiskyrimui. Kai kurie teigė, kad šie pašalinimai nuvertina kitus jo pasiekimus.

## Išnašos

## Šaltiniai
* Escott, Paul (1978). After Secession: Jefferson Davis and the Failure of Confederate Nationalism. Baton Rouge: Louisiana State University Press. ISBN 9780807118078.
Šachtarskas

**Šachtarskas** (, ) – miestas Donecko srityje, Ukrainoje. Jis yra Šachtarsko rajono, kuriam nepriklauso, administracinis centras. Jame gyvena maždaug 48 404 gyventojų (2021 m. duomenimis). Šachtarską faktiškai kontroliuoja separatistinė Donecko Liaudies Respublika.

## Istorija
Miesto tipo gyvenvietė nuo 1938 m.

1953 m. rugpjūčio mėn. Šachtarskas oficialiai tapo miestu.

Nuo 2014 m. balandžio vidurio pasiskelbusi Donecko Liaudies Respublika okupavo Donecko srities miestus, įskaitant Šachtarską. 2014 m. liepos 27 d. Ukrainos pajėgos ir prorusiška vietos milicija pareiškė, kad Ukrainos kariai įžengė į Šachtarską. 2014 m. liepos 30 d. DLR milicija perėmė miesto kontrolę.

## Tautinė sudėtis
2001 m. Ukrainos gyventojų surašymo duomenimis miesto gyventojai yra:

* Ukrainiečiai: 57,7%
* Rusai: 37,7 %
* Baltarusiai: 1,5 %
* Totoriai: 0,9 %
* Moldavai: 0,3 %

## Išnašos
Bagratas III

**Bagratas III** (, apie 960 m. – ) – Abchazijos karalius nuo 978 m. ir Gruzijos karalius nuo 1008 m. Jis sujungė šiuos du titulus pagal dinastinį paveldėjimą, užkariavimais ir diplomatija užvaldė daugiau žemių ir tapo pirmuoju Gruzijos karalystės karaliumi. 

Bagrato valdymo laikotarpis, itin svarbus Gruzijos istorijoje, atnešė galutinę Gruzijos Bagrationų pergalę šimtmečius trukusioje kovoje dėl valdžios. Norėdamas sukurti stabilesnę ir centralizuotą monarchiją, Bagratas panaikino arba bent jau sumažino dinastinių kunigaikščių autonomiją. Bagratas taip pat garsėjo kaip didelis Gruzijos stačiatikių kultūros puoselėtojas. Jis ne tik skatino mokymąsi ir globojo vaizduojamąjį meną, bet ir visoje savo karalystėje pastatė keletą bažnyčių ir vienuolynų. 

Bagratas III mirė 1014 m. Panaskerčio pilyje Tao ir buvo palaidotas Bedijos katedroje. 

## Išnašos

## Šaltiniai

* Eastmond, A (1998), *Royal Imagery in Medieval Georgia*, Penn State Press, 
* Lordkipanidze, Mariam (1967), *Georgia in the XI-XII centuries*, Ganatleba, edited by George B. Hewitt. Also available online at http://www.georgianweb.com/history/mariam/index.html 
* Rapp, SH (2003), *Studies In Medieval Georgian Historiography: Early Texts And Eurasian Contexts*, Peeters Bvba 
* Suny, RG (1994), *The Making of the Georgian Nation* (2nd Edition), Bloomington and Indianapolis,
Shakin' Stevens

**Shakin' Stevens** (tikrasis vardas **Michael Barratt**; g. 1948 m. kovo 4 d.) Velso rokenrolo dainininkas ir dainų autorius. Jis buvo daugiausiai singlų išleidęs devintojo dešimtmečio atlikėjas Didžiojoje Britanijoje.

Jis pradėjo savo karjerą 1970 m., nors komercinės sėkmės sulaukė tik po dešimtmečio. Per vis dar besitęsiančią pusės amžiaus karjerą Styvensas išleido 23 albumus ir 69 singlus. Jis labiausiai žinomas dėl tokių dainų kaip „Merry Christmas Everyone“, „It’s Raining“, „Give me your heart tonight“, „A Love Worth Waiting For“, „Cry Just A Little Bit“ ir kt.

## Biografija
Styvensas gimė 1948 m. Kardife, Džeko (1897–1972) ir May (1901–1984) šeimoje bei buvo jauniausias vaikas.Septintojo dešimtmečio pabaigoje ir aštuntojo pradžioje oficiali Maiklo veikla buvo pienininkas ir jis gyveno bute Kardife.1977 m. Styvensas išgarsėjo suvaidinęs rokenrolo legendą Elvį Preslį, o po 2 metų Stivenso sėkmė tęsėsi, kuomet jis perkūrė Owens’o dainą „Hot Dog“. Styvenso sceninis vardas Shaky kilo dėl gerų choreografijos judesių dalyvaujant koncertuose.

Shaky nuo jaunystės yra golfo ir futbolo gerbėjas. Jis palaiko gimtojo miesto futbolo ekipą Cardiff City.
Yra vedęs, turi 3 vaikus ir gyvena Bakingame.

2010 m. Styvensas patyrė stiprų infarktą galimai dėl įtempto darbo įrašant naują albumą ir buvo išgabentas į ligoninę. Jis tenai praleido 2 mėnesius. Jis po šio įvykio dažnai mėgsta sakyti: „Aš sugrįžau, kad rokenrolo liepsna gyvuotų“.

Po to jis visiškai pasveiko ir surengė 2011 m. koncertų turą.

Per karjerą Shaky koncertavo ne tik Europoje, bet ir surengė pasirodymą Šri Lankoje 2018 m.

## Šaltiniai
Need for Speed: No Limits

**Need for Speed: No Limits** – nemokamas lenktynių žanro mobilusis žaidimas, skirtas iOS ir Android mobiliosioms operacinėms sistemoms. Žaidimą kūrė „Firemonkeys Studios“, o 2015 m. išleido „Electronic Arts“. Tai dvidešimt pirmoji „Need for Speed“ serijos dalis. Tai pirmasis šios serijos žaidimas, skirtas tik mobiliesiems įrenginiams, priešingai negu ankstesnieji, kurie tebuvo mobiliosios adaptacijos iš kompiuterinių žaidimų.

## Žaidimo eiga
Didžiausias dėmesys žaidime skiriamas gatvės lenktynėms ir bėgimui nuo policijos. Taip pat galima visaip tobulinti savo automobilį. Žaidime reikia lenktyniauti "Campaign races" (laikomame žaidimo siužetine linija), "Car Series races" bei "Rival Races" tipų lenktynėse. Taip pat galima lenktyniauti riboto laiko specialiose lenktynėse, kuriose galima laimėti automobilį. 

Žaidime galima savo nuožiūra pasitobulinti automobilį, jo dalis, spalvas ir įvairias mechanines dalis. Tačiau riboto laiko lenktynėse iškovotų automobilių tobulinti galimybės nėra.

## Šaltiniai
Nakties klajūnas

**Nakties klajūnas** () – 2014 m. amerikiečių sukurtas neo-noir psichologinio trilerio žanro filmas, kurį režisavo Dan Gilroy, tuo metu debiutuodamas kaip režisierius. Filme pagrindinį vaidmenį atlieka Jake Gyllenhaal, kuris įkūnija Luisą „Lu“ Blumą, laisvai samdomą žurnalistą, kuris Los Andžele (JAV) naktimis bando kamera užfiksuoti žiaurių įvykių scenas ir išgautą medžiagą parduoti vietinei televizijos naujienų agentūrai.

## Siužetas

Nagingas plėšikas Luisas „Lu“ Blumas yra pastebimas vagiantis vienoje Los Andželo statybvietėje jos prižiūrėtojo. Jis užpuola tą prižiūrėtoją, pavagia iš jo laikrodį ir nueina priduoti į metalo supirkimo punktą. Luisas paprašo ten dirbusio asmens, ar šis galėtų jį įdarbinti, bet anas atkerta sakydamas, jog neketina leisti dirbti ilgapirščiui. Nieko nepešęs, Lu išvyksta ir pakeliui pastebi įvykusią automobilio avariją. Jis sustoja pasižvalgyti, kai netrukus įvykio vietą užplūsta būrys vadinamųjų „stringerių“ – laisvai samdomų žurnalistų, kurie medžioja įvairius kadrus ir juos parduoda vietinėms žiniasklaidos agentūroms. Kol atvykę pareigūnai stengiasi iš sutriuškinto ir jau liepsnojančio automobilio išvaduoti įstrigusią vairuotoją, Luisas pasiteirauja stringerių, kuo jie užsiima ir taip susidomi jų veikla.

## Aktoriai
: *Aktorius – vaidmuo*

* Jake Gyllenhaal – Luisas „Lu“ Blumas
* Rene Russo – Nina Romina
* Riz Ahmed – Rikas
* Bill Paxton – Džo Loderis
* Kevin Rahm – Frenkas Krus
* Michael Hyatt – Detektyvas Frontieri
* Ann Cusack – Linda

## Šaltiniai
Išorinė Mongolija

**Išorinė Mongolija** (, ) – istorinės teritorijos, kurią sudaro šiuolaikinė Mongolijos valstybė, ir Rusijos Tuvos Respublika, pavadinimas. 1691–1911 m. Išorinė Mongolija priklausė Kinijos Čingų dinastijai. Sinhai revoliucijos metu regionas iškovojo ''de facto'' nepriklausomybę nuo Čingų Kinijos. 

Vėliau į šį regioną pretenzijas pareiškė Kinijos Respublika. Tačiau didžiąją dalį Išorinės Mongolijos *de facto* kontroliavo Bogdo chanatas, kuris iš esmės nebuvo pripažintas tarptautiniu mastu. Nuo 1919 iki 1921 m. Kinijos Respublika *de facto* valdė didžiąją regiono dalį. 

Pavadinimas „Išorinė Mongolija“ yra priešprieša Vidinei Mongolijai, kuri atitinka Vidinės Mongolijos regioną Kinijoje. Vidinės Mongolijos pavadinimas buvo suteiktas todėl, kad ji buvo labiau tiesiogiai administruojama Čingų dvaro, o Išorinė Mongolija (esanti toliau nuo sostinės Pekino) turėjo didesnę autonomiją Čingų imperijoje. 

## Šiuolaikinė vartosena
Šiandien „Išorinė Mongolija“ kartais vis dar neoficialiai vartojama kalbant apie nepriklausomą Mongolijos valstybę. Siekiant išvengti Mongolijos ir Kinijos Vidinės Mongolijos painiojimo, kinų šaltiniuose pirmoji paprastai vadinama „Mongolijos valstybe“ (), t. y. oficialaus pavadinimo vertimas iš mongolų kalbos – *Mongoл Улс/Mongol Uls*, o ne tiesiog „Mongolija“ (), kuris galėtų reikšti visą Mongolijos regioną.

## Išnašos
Sutrė (reikšmės)

**Sutrė** gali reikšti:
* sutrė – nevala, apsileidėlė; srutos;
* Sutrė – kaimas Lazdijų rajone;
* Sutrė – kaimas Švenčionių rajone;
* Sutrė – upelis Lazdijų rajone.
Figma

**Figma** – vektorinės grafikos redagavimo ir prototipų kūrimo programa, veikianti naršyklėje, bet taip pat turinti Microsoft Windows bei macOS darbalaukiams skirtas versijas. Nemokamai parsisiuntus Figma aplikaciją į savo išmanųjį įrenginį, galima peržvelgti ir išbandyti sukurtus prototipus. Ši programa daugiausiai orientuota į vartotojo sąsajos bei vartotojo patirties dizaino kūrimą, leidžianti kūrybos procesu gyvai dalintis su kitais pakviestais dalyviais.

## Istorija
Dylan Field ir Evan Wallace pradėjo Figmą kurti 2012 m. dar būdami informatikos mokslų studentai. Pagrindinis siekis kuriant šią programą buvo atverti galimybę bet kam naudotis nemokamais įrankiais naršyklėje ir būti kūrybingiems. Prieš pradėdami kurti vektorinės grafikos tipo programą, Field'as ir Wallace'as eksperimentavo su šiek tiek kitokio pobūdžio programine įranga, viena iš jų skirta dronams, o kita skirta memų generavimui.

2015 m. gale jau buvo leidžiama iš anksto išbandyti programą tam tikriems pakviestiems asmenims, o 2016 m. rugsėjo 27 d. išleista pilna jos versija. 2019 m. kūrėjai atidarė Figma bendruomenę, kurioje vartotojai gali dalintis savo atliktais darbais, įvairiais komponentais ir įskiepiais. 2021 m. paleista skaitmeninė darbo lenta „FigJam“, skirta drauge atlikti kūrybinius procesus, pasitelkiant virtualius lipnius lapelius, piešimo įrankius bei jaustukus (emoji).

## Šaltiniai
Pneumatinė sklendė

**Pneumatinė sklendė** – Tai technologinis įtaisas, kuris yra priskiriamas prie uždaromosios armatūros. Pneumatinės sklendės uždarymą arba atidarymą atlieka suspaustas oras, kuris dažniausiai yra tiekiamas iš kompresoriaus. Šio tipo sklendės yra nepozicionuojančios (gali būti arba uždarytos arba atidarytos).

Sklendės yra gaminamos iš kalaus ketaus, nerūdijančio plieno, plastiko. Sistema veikia nuo 5,5 barų iki 6,9 barų slėgio. Gali atlaikyti iki 16 barų slėgį.

## Naudojimo sritys
Šio tipo sklendės dažniausiai yra naudojamos technologiniuose procesuose, kur srauto reguliavimas nėra aktualus. Daugumoje atvejų suspaustas oras yra naudojamas  ne tik sklendžių valdymui, bet ir kitiems technologiniams procesams.

Dažnai tokios sklendės yra naudojamos vandens gerinimo įrenginių technologijoje. Vandens valymui yra reikalingas deguonis, jis dažniausiai yra tiekiamas pasitelkiant kompresorius, todėl panaudojus ta patį suspaustą orą iš kompresorių yra valdomos ir sklendės. https://www.thomasnet.com/articles/pumps-valves-accessories/pneumatic-valves/

## Privalumai

* Technologijose, kuriose yra reikalingas suspaustas oras, tas patį orą galima panaudoti ir pneumatinių sklendžių valdymui.
* Sklendžių darbą galima automatizuoti.
* Greitas uždarymas ir atidarymas.
* Nesudėtingas mechanizmas.

## Trūkumai

* Turi tik dvi pozicijas (atidaryta arba uždaryta).
* Jeigu  oro sistemoje atsiranda nesandarumas, sklendė nebeveikia.
* Susidaro dideli hidrauliniai smūgiai, jeigu slėgis didesnis nei 3 barai.

## Literatūra
Visdžiaugų ąžuolas

**Visdžiaugų ąžuolas** – gamtos paveldo objektas, išskirtinis, valstybės saugomas ąžuolas, augantis Šilalės rajono savivaldybėje, Pajūrio seniūnijoje, Visdžiaugų kaime, 5 km į pietryčius nuo Pajūralio, 7 km į šiaurę nuo Pajūrio miestelio. Pasiekiamas Visdžiauguose iš pagrindinio kelio  pasukus į vakarus, pavažiavus link laukuose esančios sodybos. Medis matomas iš sodybos kiemo, nuo kelio jį skiria nedidelis miškelis.

Visdžiaugų ąžuolas paskelbtas saugomu LTSR Gamtos apsaugos komiteto 1960 m. rugsėjo 1 d.   

## Būklė

Pagal pateiktą duomenų šaltinį 2011-05-30, jis „baigia nudžiūti, vidus išdūlėjęs“. 2022 m. pavasarį ąžuolas atrodė prastos būklės, aplaužyta laja, kamienas be žievės, išdūlėjęs, apniktas grybų, pastebimai pakrypęs, šakomis besiremiantis į gretimą medį.

Pagrindiniai duomenys:

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje –  5,50 m
* Aukštis – 28,0 m
* Amžius – neskelbiamas

## Šaltiniai

## Nuorodos

* Pajūrio seniūnija. Lankytinos vietos. Valstybės saugomi gamtos paveldo objektai  *silale.lt*
Paskarbiškių liepos

**Paskarbiškių liepos** – penkios išskirtinės liepos, Šilalės rajono savivaldybės paskelbtos saugomais gamtos paveldo objektais. Jos auga Pajūrio seniūnijoje, Paskarbiškių kaime, 300 m į vakarus nuo kelio . Medžių grupė stovi patvoryje prie Paskarbiškių koplyčios šventoriaus. Vienas iš seniūnijos lankytinų objektų. 

## Duomenys

Liepos paskelbtos saugomais medžiais Šilalės rajono Liaudies deputatų tarybos vykdomojo komiteto 1989 m. Pagrindiniai duomenys:

* Medžių rūšis – mažalapė liepa (*Tilia cordata* Mill.)
* Medžių skaičius – 5
* Kamienų apimtys 1,3 m aukštyje – 2,14-3,40 m
* Aukščiai – 20-25 m

## Šaltiniai

## Nuorodos

* Savivaldybės saugomų gamtos paveldo objektų sąrašas
Koncentracija

**Koncentracija** (iš lot. *[[:wikt:com|com]]* – 'su', kartu + *[[:wikt:centrum|centrum]]* – 'vidurys') – fizikinis dydis, rodantis medžiagos kiekį tirpale arba medžiagų mišinyje. Matematine prasme išskiriamos kelių tipų koncentracijos: masės koncentracija, molinė koncentracija, molialinė koncentracija ir titras. Koncentracijos terminas dažniausiai vartojamas kalbant apie tirpalus ir tirpiklius, nors gali reikšti ir dalį įvairių agregatinių būsenų junginiuose.

## Šaltiniai
Monolatrija

**Monolatrija** (*mono…* +  – 'garbinimas') – vienos dievybės garbinimas, neneigiant, kad egzistuoja ir kitos dievybės, garbinamos kitų genčių, tautų ir pan. Laikomas raidos tarpsniu tarp politeizmo ir monoteizmo. Nėra tapatus henoteizmui. Skirtingai nuo monolatrijos, monoteizmas neigia kitų dievų egzistavimą, o henoteizme garbinamas vienas dievas, neneigiant, kad kiti gali garbinti kitus dievus.

Manoma, kad monolatrijos terminą pirmasis galėjo pavartoti Julius Wellhausen.

Teigiama, kad monolatrija būdingiausia Artimųjų Rytų tikėjimams. Monolatrijos apraiškų esama Senajame Testamente: iki Babilono nelaisvės (VI a. pr. m. e.) greta Jahvės kulto aptinkama ir kitų dievų garbinimo pėdsakų. Anot Gerd Theissen, monolatrijos laikotarpiu tuo, kad kitų tautų garbinami dievai egzistuoja, nebuvo abejojama, tačiau laikytasi nuostatos, jog izraelitai turį garbinti tik savo tautos dievą Jahvę.

## Išnašos
Rockstar North

**Rockstar North** (seniau **DMA Design Limited**) – britų kompiuterinių žaidimų kūrimo kompanija ir studija, priklausanti Rockstar Games ir šiuo metu įsikūrusi Edinburge (Škotija). 

Kompanija įkurta 1987 m. David'o Jones'o, tuo metu žinoma kaip „DMA Design“. Netrukus po įkūrimo, Jones'as dirbti studijoje pakvietė buvusius bendraklasius Mike'ą Dailly'į, Russell'ą Kay'ų, ir Steve'ą Hammond'ą. Pradžioje studiją rėmė jų platinimo kompanija „Psygnosis“ ir visas dėmesys buvo skirtas Amiga, Atari ST bei Commodore 64 platformoms skirtų žaidimų kūrimui. Per tą laiką studija sukūrė ne vieną sėkmingą šaudyklės žanro žaidimą, tarp jų – „Menace“ ir „Blood Money“. Vėliau kompanija pakeitė kryptį, imdama kurti platformerio žaidimus, pradėdama nuo 1991 m. „Lemmings“. Žaidimas visame pasaulyje sulaukė pripažinimo bei keleto tęsinių.

1997 m. „DMA Design“ išleido itin sėkmingą kompiuterinį žaidimą – „Grand Theft Auto“, nuo kurio įsižiebė nauja puikiai vertinamų žaidimų franšizė. Visai netrukus kompaniją įsigijo „Gremlin Interactive“, o po „Grand Theft Auto 2“ išleidimo pastarąją kompaniją įsigijo „Infogrames“ (dabar žinoma kaip „Atari SA“). Naujųjų savininkų sprendimu nutarta parduoti „DMA Design“ priklausiusį turtą kompanijai „Take-Two Interactive“. Po 2001 m. išleisto „Grand Theft Auto III“, „DMA Design“ galiausiai pervadinta į „Rockstar North“ ir tapo „Rockstar Games“ dalimi. Po visų permainų, jau vadinamai „Rockstar North“ teko dirbti prie tokių žaidimų kaip „Manhunt“, taip pat prisidėti prie „Red Dead Redemption“ bei „Max Payne 3“ kūrimo proceso. Daugiausiai sėkmės sulaukė su pastaraisiais žaidimų pasaulyje garsiai nuskambėjusiais vardais – 2008 m. „Grand Theft Auto IV“ ir 2013 m. „Grand Theft Auto V“ – tai vieni geriausiai vertinamų kompiuterinių žaidimų visoje istorijoje, o penktoji „GTA“ dalis naujausiais duomenimis yra antras daugiausiai kopijų pardavęs kompiuterinis žaidimas. 2016 m. studiją paliko nuo pat „Take-Two Interactive“ įsigijimo, jai vadovavęs Leslie Benzies.

## Žaidimai

### DMA Design

### Rockstar North

## Šaltiniai
Straupė

**Straupė** (, ) – kaimas Cėsių savivaldybėje, Latvijoje, Vidžemės regione.

## Istorija
Prieš įkuriant kaimą ši vietovė buvo senovės Idumėjos dalis, gyvenama lyvių ir latgalių. XIV a. Straupės kaimas pradėjo kurtis aplink Lielstraupės pilį. Vėliau tapo prekybos centru, vokiškai vadinamu *Roop*, o 1374 m. gavo miesto privilegijas. XIV a. Straupė klestėjo kaip prekybinės Hanzos sąjungos dalis. Miestas buvo sugriautas per ATR–Švedijos karą (1600–1629 m.).

Straupė kaip svarbi gyvenvietė atgimė sovietmečiu, kai tapo kolūkio centru. 

## Pavadinimo kilmė
Gali būti, kad Straupės pavadinimas kilęs iš lyvių kalbos žodžio *raupa*, reiškiančio „tekantis vanduo“.

## Išnašos
Kapituliacija

**Kapituliacija** ( – ‘susitariu tam tikrais punktais’) – šalies ginkluotųjų pajėgų arba jų dalies pasidavimas nugalėtojui ir sutikimas su jo padiktuotomis ar sutartomis sąlygomis. Kapituliavusios šalies karinė amunicija, įtvirtinimai ir užimtos teritorijos yra perimami priešo, o kariai tampa belaisviais. Kapituliacija gali būti ir besąlygė, kai sąlygas nurodo nugalėtojas (pvz., Vokietijos kapituliacija 1945 m.).

Kapituliacija dažniausiai įforminama kapituliacijos aktu (deklaracija), kurį pasirašo įgaliotieji asmenys.

Kapituliacijos akte gali būti numatomos įvairios sąlygos, kaip antai ugnies nutraukimo laikas, kapituliuojančiųjų statusas (pvz., kapituliuojančios teritorijos okupacija, kapituliuojančios kariuomenės paleidimas ar karo belaisvių statuso suteikimas kapituliuojančios šalies kariams), kapituliuojančiųjų nusiginklavimas ir kt. Kapituliacijos sąlygų pažeidimas laikomas karo nusikaltimu.

## Šaltiniai
Aurelija Kota

**Aurelija Kota** (, 120–54 m. pr. m. e.) – vėlyvojo Romos respublikos laikotarpio romėnų aristokratė, kilusi iš garsios politikų Aurelijų (*Aurelii*) šeimos (jos trys broliai Kajus, Markas ir Liucijus buvo išrinkti konsulais atitinkamai 75, 74 ir 65 m. pr. m. e.), Julijaus Cezario motina.

Romos istorikas Plinijus Vyresnysis teigia, kad ji pagimdė Julių Cezarį Cezario pjūviu. Ši versija laikoma mažai tikėtina, nes ji gyveno daug metų po šio gimdymo. Ji taip pat susilaukė dvejų dukrų, kurios sulaukė pilnametystės bei susituokė su kitų žymių Romos politikų šeimų atstovais (Julija Vyresnioji (102 – ? pr. m. e.), ištekėjo už Pinarijaus, jos anūkas Lucijus Pinarijus Skarpas tapo Kirenaikos (Libija) gubernatoriumi; kita dukra Julija Jaunesnioji (101–51 pr. m. e.), ištekėjo už Marko Atijaus, jos anūkas – imperatorius Augustas).

Aurelijos vyras Gajus Julijus Cezaris mirė savo namuose apie 85 m. pr. m. e. Likusi našle ji antrą kartą neištekėjo ir visą dėmesį skyrė vaikų auklėjimui. Dėl grožio, proto, išminties bei vaikams suteikto išsilavinimo Tacitas priskiria ją prie pavyzdinių Romos motinų, o Plutarchas apibūdina kaip labai dorą moterį. Plutarchas ją aprašo kaip su ašaromis išlydinčią savo sūnų į sunkius *pontifex maximus* rinkimus 63 m. pr. m. e. 82 m. pr. m. e. ji sumaniai išnaudojo šeimos ryšius apsaugodama savo, tuo metu dar aštuoniolikmetį, sūnų nuo Romos diktatoriaus Sulos keršto, kai jaunasis Cezaris atsisakė išsiskirti su pirmąja savo žmona, Sulos priešininko Liucijaus Kornelijaus Sinos (*Lucius Cornelius Cinna*) dukra Kornelija Sina.

## Genealogija


## Išnašos
Mongolijos Gorijo

**Mongolijos Gorijo** () – mongolų vadovaujamos Juanų dinastijos valdymas Korėjos pusiasalyje maždaug 1270–1356 m. Po mongolų įsiveržimų į Korėją ir Gorijo dinastijos kapituliacijos XIII a. Gorijo tapo pusiau autonomine vasaline valstybe ir privaloma Juanų dinastijos sąjungininke maždaug 80 metų.

Juanų viešpatavimas baigėsi 1356 m., kai pati Juanų dinastija ėmė byrėti, o Gorijo karalius Kongminas ėmė stumti Juanų įgulas atgal.

## Šaltiniai

*
*
Žygaičių kapinės

**Žygaičių miestelio kapinės** – veikiančios civilinės kapinės Tauragės rajono savivaldybėje, Žygaičiuose. Įsikūrusios miestelio šiaurės vakariniame pakraštyje, tarp Ežeruonos upės ir kelio . Užima 1,14 ha plotą. Kapinės stačiakampio formos, aptvertos. Pagrindiniai mūriniai vartai įrengti prie senosios kapinių dalies, į juos nuo kelio veda senų medžių alėja. Įkurtos XIX a. pirmoje pusėje.

Naujoms kapavietėms suformuoti Žygaičių kapinėse likę nedaug vietos. Likusi laisva žemė, anot vietos gyventojų, per daug drėgna, kad joje galima būtų laidoti. Kapinių plėtrą stabdo sanitarinės zonos, gretimi privatūs žemės sklypai.

## Palaidojimai

Kapinėse yra palaidotų Kęstučio apygardos Butigeidžio rinktinės žuvusių partizanų kapai:
*  1948 m. spalio mėn. žuvusio Antano Lukošiaus-Rūtos kapas (1999 m. vietoje kryžiaus pastatytas  naujas paminklas). 
*  1948 m. žuvusio ir 1989 m. liepos 16 d. palaidoto Alfonso Kučinsko-Briedžio kapas (partizanas perlaidotas į tėvo Prano Kučinsko kapą). 
* Zigmo Sudeikio-Dariaus, Antano Sudeikio Girėno ir Albino Sudeikio-Algirdo kapas.

Partizanų kapai su antkapiniais paminklais išsidėstę skirtingose vietose. Vidurinėje kapinių dalyje sumūrytas masyvus atminimo paminklas, skirtas čia palaidotų partizanų ir savanorių, Vyties kryžiaus kavalierių, atminimui. Prie jo pritvirtinta juodo granito lenta su 7 pavardėmis.

### Kiti kapai

* Kastytis Beitas (1962–2015) – biologas, lektorius

## Šaltiniai

## Nuorodos

* Tauragės rajono savivaldybės kapinės *taurage.lt*
Nepriklausomybės ąžuolas (reikšmės)

**Nepriklausomybės ąžuolas** – paminklinis ąžuolas, pasodintas Lietuvos nepriklausomybės paskelbimo 1918 m. metinių proga (10-mečio, 20-mečio ir pan.). Per praėjusį šimtmetį šiuos medžius sodino svarbūs valstybei asmenys, savivaldybių ar inteligentijos atstovai, studentai, moksleiviai, vietos bendruomenių nariai. Tokiu būdu proginiai ąžuolai pasklido po įvairias Lietuvos vietas, daugelio ąžuolų likimas dažniausiai nežinomas, priežiūra nebuvo vykdoma. Kai kurie ąžuolai pažymėti atminimo ženklais, paskelbti gamtos paveldo objektais:

* Nepriklausomybės ąžuolas (Šilalė) – ąžuolas Šilalėje (pasodintas 1928 m.)
* Nepriklausomybės ąžuolas (Teneniai) – ąžuolas Teneniuose, Šilalės raj. (pasodintas 1928 m.)
* Nepriklausomybės ąžuolai (Vytogala) – trys ąžuolai Vytogaloje, Šilalės raj. (pasodinti 1928 m.)
 
Kiti panašūs ąžuolai:

* Sausio 13-osios ąžuolai ir liepa - 13 ąžuolų ir liepa Šilalėje
* Garliavoje (Kauno raj.), Vytauto g. 58 – pasodintas 1989 m. (71-ųjų metinių proga, atminimo akmuo)
* Kvetkuose  (Pasvalio raj.) – Nepriklausomybės ąžuolas (atminimo lentelė)
* Žeimelyje (Pakruojo raj.) – Vienybės ąžuolas, pasodintas 1923 m. (5-mečio proga)
* Plokščiuose (Šakių raj.) – Nepriklausomybės ąžuolas, pasodintas apie 1925 m. (stogastulpis su atminimo lentele)
* Jankuose (Kazlų Rūdos sav.) – Vilniaus ąžuolas, kuriam vardas suteiktas 1923 m. (5-mečio proga, yra informacinė lentelė)

## Taip pat skaitykite

* Lietuvos laisvės ir nepriklausomybės paminklai

## Šaltiniai
Diagnozė

**Diagnozė** ( – „pažinimas, nustatymas) – medicininė išvada dėl asmens sveikatos būklės, ligos arba mirties priežasties. Tai ligos nustatymas, remiantis ligonio tyrimo duomenimis. Įvairių ligų diagnozės klasifikuojamos vadovaujantis Tarptautinės ligų klasifikacijos () žinynu.

Diagnozei nustatyti naudojami įvairūs būdai – simptomų atpažinimas, apčiuopa, kraujo, radiologiniai ir kiti tyrimai bei mėginiai. Patologinė-anatominė diagnozė nustatoma pagal mirusiojo skrodimo duomenis (atveriant mirusiojo kūną).

## Šaltiniai
Tojotaro

**Tojotaro** (, g. 1978 m. gegužės 17 d.) – japonų mangos iliustratorius. Jis nupiešė keletą su „Dragon Ball“ susijusių mangų ir yra geriausiai žinomas kaip serijos “Dragon Ball Super“ (nuo 2015 m. iki dabar), kurią parašė serijos kūrėjas Akira Torijama, iliustratorius.

## Ankstyvasis gyvenimas ir darbas
Tojotaro pirmą kartą susidūrė su Akiros Torijamos kūryba dar pradinėje mokykloje, žiūrėdamas serialą „Dr. Slump“, paskui „Dragon Ball“ anime ir galiausiai „Dragon Ball“ mangą. Mokykliniuose sąsiuviniuose buvo prirašyta jo personažų, jis jau mintyse kūrė „Dragon Ball“ skyrių istorijas. Iki šiol jis nėra nupiešęs nė vieno originalaus savo darbo, visi darbai yra susiję su „Dragon Ball“. Anksčiau dirbęs televizijos režisieriumi, Tojotaro niekada nenorėjo tapti karjeros manga iliustruotoju. „Maniau, kad oficialiai to padaryti bus neįmanoma, todėl susitaikiau su tuo, kad tai bus mano hobis.“ Tojotaro buvo iliustruotojas, žinomas kaip „Toyble“, kuris 2000-aisiais kūrė neoficialius „Dragon Ball AF“ doujinshi.

2012 m. jis atnešė savo meno kūrinius į „Shueisha“, o po šešių mėnesių debiutavo pirmuoju dviejų puslapių „Dragon Ball Heroes: Victory Mission“ skyriumi.

## Išnašos
V Jump

**V Jump** () – japonų shōnen manga žurnalas, kuriame daugiausia dėmesio skiriama naujoms mangoms ir vaizdo žaidimams, sukurtiems pagal populiarias mangas. Žurnalas debiutavo 1993 m. „Shueisha“ žurnalo  „Jump“ linijoje.

## Serijos
Šiuo metu „V Jump“ reguliariai publikuojamos aštuonios mangos.

## Išnašos
Sitra Club

**„Sitros klubas“**, o angliškuose šaltiniuose žinomas kaip **„Sitra Club“** () – Bahreino futbolo klubas iš Sitros. Kai kuriuose šaltiniuose vadinamas **Setra Club** arba tiesiog **Setra**.

## Istorija
Klubas įkurtas 1957 m. Rungtyniavo stipriausiame divizione. Aukščiausioje lygoje ilgam neįsitvirtindavo ir iškrisdavo į Antrą divizioną.

2021–2022 m. rungtyniavo Antrame divizioną. Jame liko trečioje vietoje, bet atkrintamųjų rungtynių cikle lydėjo sėkmė ir klubas pateko į Premjer lygą.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Bahreino nacionalinei rinktinei
*  Abbas Ahmed Khamis Al-Tooq, vartininkas;
*  Ala'a Hubail, puolėjas;
*  Mohamed Hubail, saugas;
; Užsieniečiai
*  Abdulwasea Al-Matari, saugas (*vingeris*);

## Išnašos

## Nuorodos
* [ Oficiali klubo svetainė] (anglų k.)
* SOCCERWAY
* FLASHSCORE
* Transfermarkt
* Globalsportsarchive
Apetitas

**Apetitas** ( – 'troškimas, siekimas') – noras valgyti ir malonumo jausmas valgant. T. y. normalus maisto poreikis, reikalingas gauti pakankamai maisto medžiagų ir energijos gyvybei palaikyti. Normalus apetitas rodo gerą žmogaus sveikatos būklę, o patologinis apetito praradimas vadinasi anoreksija. Itin riebus, saldus maistas (pvz., saldumynai) bei maisto stipriklis (mononatrio glutamatas) gali sužadinti apetitą net ir nepraalkusiam žmogui ir galiausiai privesti prie nutukimo.

Apetito pojūtį sukelia galvos smegenyse (pagumburyje) esantys alkį ir sotumą reguliuojantys centrai. Apetitą žadina hormonas grelinas, veikiantis pogumburyje esančius grelino receptorius (GHS-R).

## Šaltiniai
Al-Khaldiya SC

**„al Chaldijos“ klubas**, o angliškuose šaltiniuose žinomas kaip **„Al Khaldiya Club“** () – Bahreino futbolo klubas iš Hamado. 

## Istorija
Klubas įkurtas 2020 m. spalio 27 d. 

2020–2021 m. sezone debiutavo Antrame divizione, liko antroje vietoje, bet pateko į aukščiausią lygą.

2021–2022 m. sezone rungtyniavo Premjer lygoje. Galutinėje ekipų rikiuotėje užėmė trečią vietą.

2022–2023 m. sezone pirmą kartą klubo istorijoje iškovojo čempionų titulą. 2023–2024 m. sezone apgynė titulą.

## Pasiekimai
;  **[[Premier lyga (Bahreinas)|Premier lyga]] (I):**
*  **Čempionai (2):** 2022–2023, 2023–2024 m.

;  Antrasis divizionas (II)
* **Antroji vieta**: 2020–2021 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Bahreino nacionalinei rinktinei
*   Sayed Dhiya Saeed, gynėjas;
*  Abdulla Al-Haza'a, gynėjas;
*  Ahmed Bughammar, gynėjas;
; Užsieniečiai
*  Dhurgham Ismail Al-Quraishi, gynėjas;

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Gorjo

**Gorjo** () – Korėjos karalystė, įkurta 918 m., nacionalinio susiskaldymo laikotarpiu, vadinamu vėlesniųjų trijų karalysčių laikotarpiu, suvienijusi ir valdžiusi Korėjos pusiasalį iki 1392 m. Valstybė dar vadinama **Korio**, ir iš jos kilęs Korėjos pavadinimas Vakarų kalbose.

Visą savo gyvavimo laikotarpį Gorijo buvo žinoma kaip Korėjos „budizmo aukso amžius“. Būdamas valstybine religija, budizmas pasiekė didžiausią įtaką Korėjos istorijoje – XI a. vien sostinėje buvo 70 šventyklų. Gorijo klestėjo prekyba, o pirkliai atvykdavo net iš Artimųjų Rytų. Sostinė dabartiniame Kesonge, Šiaurės Korėjoje, buvo prekybos ir pramonės centras. Gorjo buvo didžiųjų Korėjos meno ir kultūros pasiekimų laikotarpis. 

Savo klestėjimo laikotarpiu Gorjo nuolat kovojo su šiaurės imperijomis, kaip antai Kidanių imperija, Dzin dinastija.  Ji taip pat puolė Mongolų ir Juanų dinastiją ir susigrąžino teritorijas, kai Juanų dinastija sunyko. Nors Gorjo labai vertino švietimą ir kultūrą, karo metu ji galėjo sutelkti didelę karinę galią. XIV a. Gorjo gynėsi nuo didžiulių Raudonųjų turbanų sukilimo armijų iš Kinijos ir profesionalių japonų piratų. Per paskutinį išpuolį prieš Mingų dinastiją generolas Yi Seong-gye įvykdė perversmą ir užbaigė Gorijo dinastiją. 

## Išnašos

## Šaltiniai

* 
* 
* 
* 
* 
*
2021–2022 m. Bahreino Premjer lyga

**2021–2022 m. Bahreino Premjer lyga** – Bahreino 65-asis futbolo čempionatas. Sezonas prasidėjo 2021 m. rugpjūčio 25 d., o baigėsi 2022 m. gegužės 16 d.;

## 2021–2022 m. [[Bahreino futbolo čempionatas|Premjer lyga]]
* **Premjer lyga** – aukščiausioji futbolo lyga. 2021–2022 m. dalyvavo 10 klubų. Čempionatas vyko pandemijos sąlygomis.
### Dalyviai
* Al-Ahli;
* Budaiya Club;
* Al-Hidd;
* Al-Muharraq;
* Al-Najma SC;
* Al-Riffa;
* East Riffa;
* Manama;
*  Al-Khaldiya SC; (pateko iš Antrojo diviziono)
*  Al-Hala SC; (pateko iš Antrojo diviziono)
; Iškrito po 2020–21 m. sezono:
*  Busaiteen;
*  Malkiya Club. (pateko iš Antrojo diviziono)

### Galutinė komandų rikiuotė
* Al-Riffa tapo šalies čempionais.

## Pereinamosios rungtynės
* Aštuntoji ir devintoji Premjer lygos ekipos dėl išlikimo kovojo su trečią ir ketvirtą vietas Antrajame divizione užėmusiomis komandomis.
* Hidd SCC išliko elito divizione, o Sitra Club iškopė į 2022–20223 m. Premjer lygą.
* Budaiya Club iškrito į žemesnį divizioną; Malkiya Club ir toliau pasiliko Antrame divizione.

## Išnašos

## Nuorodos
* Soccerway *(2021–2022 m. sezonas)*
* goalzz.com *(2020–2021 m. sezonas)*
Žolėdžiai

**Žolėdžiai** – gyvūnai, kurie anatomiškai ir fiziologiškai prisitaikę misti augaline mase (lapais ar dumbliais) ir kurių mitybos racione tai yra pagrindiniai produktai. Dėl išskirtinai augalinės mitybos žolėdžių gyvūnų burnos aparatas paprastai prisitaikęs maistui mechaniškai apdoroti – jį sutrinti ar sumalti. Arkliai, karvės ir kiti žolėdžiai turi plačius plokščius dantis, kurie pritaikyti trinti žolę, medžio žievę bei kitas kietas augalines medžiagas.
Žolėdžių žarnynuose neretai gyvena mutualistinė flora, padedanti suvirškinti augalų masę, nes celiuliozė, esanti augalų ląstelės sienelėse, yra sunkiau virškinama nei gyvūnų kūno dalys. Florą sudaro celiuliozę virškinantys pirmuonys ir bakterijos.
Žolėdžiai ekologijoje – vartotojai organizmai, kurių esminis maisto šaltinis – autotrofai – augalai, dumbliai ir fotosintetinančios bakterijos. Atsižvelgiant į jų vietą mitybos grandinėje, žolėdžiai dar vadinami pirminiais vartotojais.
Terminas „žolėdis“ į lietuvių kalbą, kaip ir į daugelį Europos kalbų, atėjo kaip lotynų k. *herbivora* vertinys. Vienas pirmųjų šį terminą pavartojusių mokslininkų – škotų geologas, suanglintą lotynišką terminą pavartojęs savo 1854 m. parašytame veikale apie dantų ir griaučių fosilijas.
Nors žolėdystės ištakos ilgą laiką buvo siejamos su Mezozojaus periodu, iš išlikusių fosilijų aišku, kad augalus kaip maistą vartoti pradėjo nariuotakojai praėjus vos 20 milijonų metų nuo pirmųjų sausumos augalų atsiradimo. Ansktyvojo Devono laikotarpiu vabzdžiai mito augalų sporomis. Škotijoje rasta Rinijos fosilija pateikia įrodymų, kad organizmai mito augalais naudodami „pradūrimo ir čiulpimo“ techniką.

## Maisto kiekiai ir šaltiniai
Kleiberio dėsnis nusako ryšį tarp gyvūno dydžio ir maisto kiekio. Anot dėsnio, didesniems gyvūnams reikia mažiau maisto kūno masės vienetui, lyginant su mažesniais gyvūnais. Dėsnis apskaičiuoja medžiagų apykaitos greitį (q0) pakeldamas gyvūno masę (M) trimis ketvirtosiomis: q0=M3/4
Iš šios formulės išplaukia tai, kad gyvūno masė didėja sparčiau nei greitėja medžiagų apykaita.
Tarp žolėdžių paplitę įvairūs maisto šaltiniai. Dauguma augalėdžių nepatenka į konkrečią kategoriją pagal mitybos strategiją, t. y., minta įvairiomis augalų dalimis.

## Šaltiniai
Need for Speed (2015 kompiuterinis žaidimas)

**Need for Speed** – atviro pasaulio lenktynių žanro kompiuterinis žaidimas, sukurtas studijos „Ghost Games“ ir 2015 m. išleistas kompanijos „Electronic Arts“. Žaidimas prieinamas PlayStation 4, Xbox One bei Microsoft Windows (per Origin) platformoms. Tai dvidešimt antroji „Need for Speed“ žaidimų serijos dalis. 

Po išleidimo žaidimo kritikai palankiai įvertino jo vizualinį perteikimą, atmosferą bei automobilių patobulinimų sistemą, tačiau peikė, kad yra priklausomas nuo interneto ryšio, tai yra kūrėjai nepaliko prieigos žaisti vieno žaidėjo režime bei žaidime padaryti pauzę. Vis dėlto, minėtoji problema buvo išspręsta sugrąžinus betinklį režimą.

## Žaidimo eiga
Žaidime galima rinktis žaisti pagal 5 skirtingus tipus: Greičio, Stiliaus, Komandos, Sudėjimo ir Įstatymų pažeidėjo. Žaidžiant renkami taškai už indėlį dalyvaujant kiekviename iš penkių minėtų žaidimo tipų, kuriuos jungia viena bendra siužetinė linija. Žaidime taipogi pristatyta "veiksmo kamera", kuri pateikia kiek kitokį žaidimo kampą ir yra viena iš 5 galimų kameros ašių. Visas siužeto veiksmas vyksta fiktyviame mieste Ventura Bay bei jo apylinkėse, kurios sukurtos pagal Los Andželą (JAV). 

„Need for Speed“ leidžia naudoti atnaujintą "Wrap Editor" bei automobilio modifikacijas, nebuvusių kurį laiką. Tiuninguojant atsiveria galimybė rinktis tikro pasaulio kompanijų teikiamas paslaugas, tarp kurių yra „RAUH-Welt Begriff“, „SEIBON“ ar „RTR Mustang“.  

## Siužetas
Visa istorija sukasi aplink pagrindinį veikėją, t. y. žaidėją ir neaiškaus plauko tipus, siekiančių pripažinimo gatvių lenktynėse iš realiame pasaulyje žinomų automobilių sporto įžymybių. Štai Spike'as trokšta susitikti su Magnus'u Walker'iu, o Amy – su Akira Nakai. Kai kurie veikėjai nori savo herojus kažkuo nustebinti gatvių lenktynėse, o kiti tiesiog suvesti kontaktą ir gauti dėmesio. Žaidėjas kaskart sutinka vis kitokį varžovą, o laimėjęs lenktynes gauna prizus. Nepaisant išskirtinio dėmesio žaidime pristatytoms žvaigždėms, žaidėjui įveikus vieną ar kitą iš jų, gali atsirasti priekaištų, kaip buvo po laimėtų lenktynių prieš Magnus'ą Walker'į, po kurio anksčiau minėtas Spike'as neslėpė nusivylimo praradęs šansą Walker'į nugalėti lenktynėse anksčiau, negu tą padarė žaidėjas. Žaidimo finale, jau tapus savotiška ikona, žaidėjui dar tenka susirungti prieš savo draugus Travis, Spike, Amy, Robyn bei Manu. Po lenktynių visi drauge pasidaro bendrą nuotrauką, kurioje žaidėjo veidas yra pridengtas, siekiant "išsaugoti jo tapatybę".

## Nuorodos

* Oficiali svetainė

## Šaltiniai
Dvylikos kamienų liepa ant Biržų Lauko piliakalnio

**Dvylikos kamienų liepa ant Biržų Lauko piliakalnio** – daugiakamienė liepa, auganti Šilalės rajono savivaldybėje, ant Biržų Lauko piliakalnio,   paskelbta saugomu gamtos paveldo objektu. Liepa pasiekiama iš kelio , ties tiltu per Akmeną paėjus paupiu 250 m į vakarus link slėnyje stūksančio, medžiais apaugusio piliakalnio. Jo prieigose stovi informacinė lenta ir paminklo ženklas. Daugiakamienis medis surandamas priešingoje, pietvakarinėje piliakalnio pusėje, nestataus šlaito miškingoje įkalnėje. Biržų Lauko piliakalnis yra vienas iš Šilalės seniūnijos lankytinų objektų, patenka į Pagramančio regioninio parko teritoriją.

Liepa paskelbta rajoninės reikšmės saugomu medžiu 2006 m. Nurodoma rūšis – mažalapė liepa (*Tilia cordata* Mill.). Išskirtinę liepą sudaro 12 palyginti sveikų ir gyvybingų kamienų, iš kurių storiausias yra 1,3 m apimties, aukščiausias – 22 m. Dauguma, išskyrus porą šoninių kamienų, statūs, augantys vertikaliai.

## Šaltiniai

## Nuorodos

* Savivaldybės saugomų gamtos paveldo objektų sąrašas
Pornhub

**„Pornhub“** – Kanados internetinė pornografijos svetainė. Joje platinamas daugiausiai nemokamas, taip pat mėgėjų kuriamas turinys, įvairios suaugusiųjų filmų ištraukos. Tai viena iš keleto pornografinių srautinės transliacijos perdavimo svetainių, priklausančių „Aylo“. 2022 m. „Pornhub“ buvo viena iš populiariausių svetainių pasaulyje.

„Pornhub“ į viešąją erdvę paleistas 2007 m. Monrealyje, Kanadoje. „Pornhub“ taip pat turi biurą ir serverius Limasolyje, Kipre. 2010 m. kovo mėn. kompaniją nupirko „MindGeek“, tuomet žinomas kaip „Manwin“, kuriam priklauso daugelis kitų pornografinių svetainių. Svetainė prieinama tarptautiniu mastu, išskyrus kai kurias valstybes kaip Indija, žemyninė Kinija, Filipinai, Pakistanas bei Šri Lanka. „Pornhub“ siūlo virtualios realybės pornografiją, įvairius produktus, kasmet organizuoja „Pornhub Awards“.

Praeityje žinoma keletas incidentų, kuomet „Pornhub“ platino pornografiją be sutikimo. Kompanija ne kartą kritikuota už pavėluotą ir netinkamą atsaką į incidentus, įskaitant kanalo „GirlsDoPorn“ atveju, kuris 2019 m. teismo sprendimu buvo uždarytas dėl prekybos žmonėmis ir prostitucijos. Po „New York Times“ straipsnio apie nepatvirtintą seksualinio pobūdžio turinį, 2020 m. gruodžio mėn. „MasterCard“ ir „Visa“ nutraukė savo paslaugas „Pornhub“. 2020 m. gruodžio 14 d. kompanija pašalino visą vaizdo turinį, kurį viešina nepatvirtinti vartotojai. Dėl šios priežasties vaizdo įrašų svetainėje sumažėjo nuo 13 mln. iki 4 mln.

## Išnašos
Nicoletta Romanoff

**Nikoleta Romanov** (; g. 1979 m. gegužės 14 d. Romoje) – italų kino bei televizijos aktorė, visuomenės veikėja.

## Biografija
Nikoleta yra italų politiko Giuseppe Consolo ir jo žmonos Natalijos Romanovos duktė. Jos senelis iš motinos pusės buvo Nikolajus Romanovas (1922–2014), Rusijos imperatoriaus Nikolajaus I proanūkis. 

Kine debiutavo 2003 m. vaidmeniu juostoje „Ricordati di me“.

2014 m. ji buvo Romos kino festivalio vedėja. 2016 m. kartu su juvelyrų namais „Damiani“ išleido savo juvelyrinių papuošalų kolekciją.

## Šeima
Iš pirmos santuokos prodiuseriu Federico Scardamaglia (1999–2004) Nikoleta turi 2 sūnus.

2006–2014 m. ji gyveno su aktoriumi Giorgio Pasotti, su kuriuo susilaukė dukters.

Antroje santuokoje su Federico Alvera ji susilaukė dukters (g. 2018).

## Filmografija
* Ricordati di me (2003)
* Un anno a primavera (2005, TV filmas)
* Il Pirata - Marco Pantani (2007, TV filmas)
* Cardiofitness (2007)
* Dalla vita in poi (2010)
* Posti in piedi in paradiso (2012)
* Colorado - 'Sto classico (2012)
* Crushed Lives - Il sesso dopo i figli (2015)
* La casa di famiglia (2017)
* Le verità (2017)
* Gli anni più belli (2020) 
* L'ispettore Coliandro (2021, TV serialas)

## Apdovanojimai
* David di Donatello (nominacija) – geriausia antrojo plano aktorė (2003)
* Ciak d'oro (nominacija) – geriausia antrojo plano aktorė (2003)
* Nastro d'argento – Guglielmo Biraghi apdovanojimas (2003)
* Kineo apdovanojimas (nominacija) – geriausia antrojo plano aktorė (2012)

## Nuorodos

* IMDb profilis

## Šaltiniai
Camille 2000

**Camille 2000** – 1969 m. JAV režisieriaus Radley Metzger Italijoje sukurta drama, šiuolaikinė Alexandre Dumas romano „Dama su kamelijomis“ interpretacija.

## Turinys

Margarita – jauna graži moteris, kurios gyvenime svarbiausia seksas ir pinigai. Išlaikoma turtingų vyrų bei meilužių, ji nuolat rengia įvairiausius pasilinksminimus savo prabangioje viloje. Viename tokių ji susipažįsta su neseniai mokslus baigusiu jaunuoliu Armandu. Pažintis virsta audringu romanu ir Margarita apsisprendžia palikti savo buvusį gyvenimą, kad jiedu galėtų būti kartu. Ji slapta net parduoda savo brangenybes, kad ir toliau sudarytų nerūpestingo gyvenimo įspūdį, tačiau aplinkiniai, ypač Armando tėvas, pasipriešina sūnaus ryšiui su vyresne ir prastos reputacijos moterimi, grasindamas nebeteikti šiam išlaikymo. Nenorėdama kenkti Armandui, Margarita nusprendžia pati jį palikti ir grįžta pas savo meilužius.

## Pagrindiniai aktoriai
: *Aktorius – vaidmuo*
* Nino Castelnuovo – Armand Duval
* Daniele Gaubert – Marguerite Gautier
* Eleonora Rossi Drago – Prudence
* Roberto Bisacco – Gastion
* Massimo Serato – Armando tėvas

## Šaltiniai
Kūno raukšlėse

**Kūno raukšlėse** () – 1970 m. sukurtas giallo stiliaus filmas.

## Turinys

Bėgantis nuo policijos nusikaltėlis Paskalis, besislėpdamas miške, tampa liudininku, kaip jauna moteris, vardu Liusilė, užkasa savo vyro Andrė kūną.

Praeina keletas metų. Senoje pilyje gyvena Liusilė, jos sūnus Kolinas ir buvusio šeimininko duktė Falesė. Trijulė žudo visus pas juos apsilankančius svečius, o kūnus sunaikina rūsyje. Psichiškai nestabili Falesė įsitikinusi, kad ji nužudė savo tėvą Andrė, kurio kūno niekas nerado. Kai į svečius užsuka Andrė giminaitis, Falesė jį taip pat nužudo. Vėliau toks pat likimas ištinka dar kelis atvykėlius, kol galiausiai pasirodo Paskalis, reikalaujantis pinigų už savo metus trukusį tylėjimą.

## Pagrindiniai aktoriai
: *Aktorius – vaidmuo*
* Eleonora Rossi Drago – Liusilė
* Anna Maria Pierangeli – Estera/Falesė
* Emilio Gutierrez Caba – Kolinas
* Fernando Sancho – Paskalis
* Alfredo Mayo – policijos inspektorius

## Šaltiniai
Juodasis paukštis

**Juodasis paukštis** () – 1975 m. JAV sukurta veiksmo komedija, klasikinio 1941 m. film noir „Maltos sakalas“ tęsinys.

## Turinys

Kai San Fransisko privatus detektyvas Semas Speidas miršta, jo sūnus Semas jaunesnysis paveldi savo tėvo agentūrą, įskaitant sarkastišką sekretorę Efę Perin, tačiau verslas jam sekasi prastai.

Šv. Jono ligoninės narys pateikia Semui pasiūlymą parduoti jam tėvo turėtą Maltos sakalo kopiją. Vėliau su panašiu pasiūlymu į jį kreipiasi ir Vilmeris Kukas, tačiau jis netrukus nužudomas. Semas susipažįsta su Ana Kemidova – gražia paslaptinga ruse, kurios tėvas generolas kadaise turėjo tikrąją Maltos sakalo statulėlę. Ši taip pat trokšta gauti Semo turimą kopiją, kaip ir Litvakas, nykštukas nacis, kuriam padeda keletas smogikų iš Havajų. Seklys pradeda įtarti, kad jo turima Maltos sakalo statulėlė iš tiesų yra ne falsifikatas.

## Pagrindiniai aktoriai
: *Aktorius – vaidmuo*
* George Segal – Semas Speidas jaunesnysis
* Stephane Audran – Ana Kemidova
* Lionel Stander – Gordonas
* Lee Patrick – Efė Perin
* Elisha Cook Jr. – Vilmeris
* Felix Silla – Litvakas 

Lee Patrick ir Elisha Cook Jr. tuos pačius personažus įkūnijo ir 1941 m. filme „Maltos sakalas“.

## Šaltiniai